ก่อนใช้ชุดทดสอบ ทำการทดสอบ
ชุดทดสอบการตั้งครรภ์มีหลายยี่ห้อในท้องตลาด คุณจะเลือกยี่ห้อไหนก็ไม่ต่างกันเลย ชุดทดสอบการตั้งครรภ์ทั้งหมดล้วนมีการทำงานในลักษณะเดียวกัน คือ โดยการตรวจจับระดับฮอร์โมน hCG ในปัสสาวะ เวลาซื้อชุดทดสอบการตั้งครรภ์ ให้ตรวจดูวันหมดอายุบนกล่องและให้แน่ใจว่าตัวกล่องอยู่ในสภาพเรียบร้อย ไม่มีรอยบุบหรือฉีกขาด เพราะมันอาจกระทบกับการแสดงผลก็ได้ ให้เลือกยี่ห้อที่มีหลอดทดสอบสองชุดในกล่องเดียว โดยเฉพาะอย่างยิ่งถ้าคุณวางแผนจะทำการทดสอบตั้งแต่ครรภ์ยังอ่อน วิธีนี้จะทำให้คุณสามารถรอไปอีกหนึ่งสัปดาห์ก่อนทำการทดสอบซ้ำ ถ้าหากผลที่ได้เป็นลบในรอบแรก  ผู้เชี่ยวชาญบางรายสนับสนุนการซื้อชุดทดสอบการตั้งครรภ์จากร้านใหญ่ๆ ที่มียอดขายสูง เพื่อที่คุณจะได้ชุดทดสอบการตั้งครรภ์ใหม่ๆ แทนที่จะเป็นชุดที่วางแช่อยู่บนชั้นวางมานานหลายเดือน เช่นเดียวกันกับถ้าหากคุณมีชุดทดสอบการตั้งครรภ์วางอยู่ในบ้านเป็นเดือนๆ ก็ให้ทิ้งมันไปซื้อใหม่จะดีกว่า โดยเฉพาะหากคุณเก็บมันไว้ในที่อุ่นหรืออับชื้น เพราะมันจะส่งผลกระทบต่อผลการทดสอบ  บางยี่ห้ออ้างว่าสามารถตรวจจับภาวะการตั้งครรภ์ได้ตั้งแต่วันที่คุณขาดประจำเดือนหรือกระทั่งก่อนหน้านั้น โดยที่มันก็จริงอยู่ที่ว่าชุดทดสอบอาจจะมีความไวพอที่จะจับระดับ hCG ที่เพิ่มขึ้นในปัสสาวะ แต่มันอาจจะเร็วเกินไปที่ร่างกายจะผลิตฮอร์โมน hCG ให้สูงขึ้นในการตั้งครรภ์ ในกรณีเช่นนี้ คุณก็อาจเสี่ยงได้ผลการทดสอบเป็นลบ ถึงแม้ว่าจริงๆ แล้วคุณจะตั้งครรภ์ก็ตาม  ชุดทดสอบการตั้งครรภ์ยี่ห้อทั่วไปหลายยี่ห้อจริงๆ แล้วก็ผลิตมาจากโรงงานที่ผลิตยี่ห้อใหญ่และใช้เทคโนโลยีอย่างเดียวกัน ดังนั้นอย่ากังวลในเรื่องคุณภาพของยี่ห้อทั่วๆ ไปหากคุณอยากจะประหยัดเงินลงบ้าง ผู้เชี่ยวชาญส่วนใหญ่แนะนำให้คุณรออย่างน้อยหนึ่งวันหลังจากวันที่ประจำเดือนไม่มาก่อนที่จะทดสอบการตั้งครรภ์ แม้ว่าการรอไปอีกหนึ่งสัปดาห์จะเป็นการดียิ่งกว่า มันก็เลยเป็นเรื่องยากเพราะคุณมักจะกระวนกระวายใจอยากรู้เสียให้ได้ว่าตั้งครรภ์หรือเปล่า แต่การรอจะช่วยทำให้ตอนทำการทดสอบจริงๆ แล้วจะได้ผลที่แม่นยำขึ้น จากการที่ระดับฮอร์โมน hCG พุ่งสูงขึ้นอย่างฉับพลันในสตรีมีครรภ์  ฮอร์โมน hCG จะก่อตัวในร่างกายสตรีเฉพาะก็ต่อเมื่อไข่ที่ได้รับการผสมพันธุ์แล้วนั้นฝังตัวอยู่ในมดลูก กระบวนการฝังตัวของไข่ที่ผสมแล้วในมดลูกมักจะเกิดขึ้นในวันที่ 6 หลังจากที่ตัวอสุจิได้ผสมพันธุ์กับไข่ มันจึงเป็นเหตุผลว่าทำไมชุดทดสอบการตั้งครรภ์ถึงจับปริมาณฮอร์โมน hCG ไม่ได้ถ้าคุณทำการทดสอบเร็วเกินไป แม้คุณจะตั้งครรภ์จริงๆ ก็ตาม  ควรจะทำการทดสอบการตั้งครรภ์เป็นอย่างแรกในตอนเช้าจะได้ผลดีที่สุด เมื่อปัสสาวะของคุณมีความเข้มข้นสูงสุดและฮอร์โมน hCG อยู่ในระดับสูงสุด ถึงแม้ชุดทดสอบการตั้งครรภ์ส่วนใหญ่จะเหมือนๆ กัน ก็ยังเป็นเรื่องสำคัญที่จะปฏิบัติตามคำแนะนำจากผู้ผลิต มันอาจจะมีจุดย่อยที่แตกต่างกันในชุดทดสอบแต่ละชุด อย่างเช่นวิธีการเก็บปัสสาวะ, ระยะเวลาที่คุณต้องปัสสาวะบนหลอดและสัญลักษณ์ที่จะชี้ว่าคุณตั้งครรภ์หรือไม่  เป็นการดีกว่าถ้าคุณจะทำความคุ้นเคยกับสัญลักษณ์ที่ใช้ล่วงหน้า เนื่องจากคุณคงไม่อยากจะพลิกหาคำแนะนำอย่างวุ่นวายในตอนที่ผลการทดสอบกำลังแสดงออกมา มันควรจะมีเบอร์โทรศัพท์สายด่วนเพื่อผู้บริโภคบนกล่องหรือในใบคำแนะนำซึ่งคุณสามารถโทรศัพท์ไปสอบถามหากมีข้อสงสัยในวิธีการทดสอบหรือในตัวชุดทดสอบเอง การทดสอบการตั้งครรภ์นั้นสามารถเป็นเรื่องที่ชวนให้กังวลกระวนกระวายได้เป็นที่สุด โดยเฉพาะเวลาที่คุณกำลังลุ้นให้ผลออกมาในทางใดทางหนึ่ง ให้คุณทำการทดสอบตามลำพังและมีเวลามากเท่าที่คุณอยากจะใช้ หรือไม่ก็ให้แฟนหรือเพื่อนซี้มายืนรอหน้าประตูห้องน้ำเพื่อพูดคุยให้สบายใจ ล้างมือด้วยน้ำอุ่นและสบู่ แล้วค่อยๆ แกะเอาหลอดทดสอบออกมาจากถุง นั่งบนฝาชักโครกและปัสสาวะใส่ไปที่หลอดทดสอบหรือใส่ลงในถ้วยพลาสติกเล็กที่บางยี่ห้อมีให้ ขึ้นอยู่กับชนิดของการทดสอบ คุณควรใช้ตัวอย่างที่มาจากการปัสสาวะออกไปแล้วบางส่วน นั่นหมายถึงคุณควรปัสสาวะออกไปเล็กน้อย “ก่อน” จะเก็บปัสสาวะลงในถ้วยหรือสอดหลอดทดสอบเข้าไป  หากคุณจำเป็นต้องปัสสาวะใส่ที่หลอดทดสอบโดยตรง ให้แน่ใจว่าได้ทำตามคำแนะนำวิธีการใช้อย่างละเอียด เพราะในบางการทดสอบนั้น คุณจะต้องปัสสาวะลงบนหลอดทดสอบในเวลาที่กำหนดไว้ เช่น ตอน 5 วินาทีเป๊ะ ห้ามขาดห้ามเกิน ถ้าจำเป็นก็ให้ใช้นาฬิกาจับเวลา เวลาที่ปัสสาวะใส่หลอดทดสอบ ให้แน่ใจว่าได้หันเอาปลายด้านที่ดูดซึมของหลอดทดสอบเข้าไปในกระแสปัสสาวะและพลิกให้เอาด้านแสดงผลเงยขึ้นมาอยู่ข้างบน วิธีนี้ใช้เฉพาะกับแบบที่มีถ้วยพลาสติกมาให้ด้วย หยอดปัสสาวะตรงหลุมที่แสดงเอาไว้บนหลอดทดสอบ บางยี่ห้ออาจให้คุณเอาปลายด้านที่ดูดซึมจุ่มลงในตัวอย่างปัสสาวะ ค้างไว้ประมาณ 5 ถึง 10 วินาที หรือตามเวลาที่ระบุไว้ในคำแนะนำ วางหลอดทดสอบบนพื้นที่เรียบสะอาดโดยหันเอาด้านแสดงผลขึ้นมา รอเวลาประมาณ 1 ถึง 5 นาที แต่บางยี่ห้ออาจต้องรอนานถึง 10 นาทีเพื่อผลที่แม่นยำกว่า ดูที่คำแนะนำวิธีใช้ว่ายี่ห้อที่คุณเลือกต้องใช้เวลานานแค่ไหน  พยายามอย่าเอาแต่จ้องดูที่หลอดทดสอบระหว่างรอ เพราะเวลาจะดูเหมือนผ่านไปอย่างเชื่องช้าและคุณจะยิ่งลุ้นเครียด หาอะไรทำเพื่อดึงความสนใจของตนเอง อย่างไปชงชาสักแก้วหรือยืดกล้ามเนื้อหรือออกกำลังกาย หลอดทดสอบบางยี่ห้อจะมีสัญลักษณ์นาฬิกาหรือแถบที่บอกว่ากำลังประมวลผลอยู่ หากหลอดของคุณเป็นแบบนี้และดูเหมือนไม่มีอะไรเกิดขึ้นบนจอ เป็นไปได้ว่าคุณอาจทำการทดสอบไม่ถูกต้องและคุณอาจต้องใช้อันใหม่ เมื่อรอจนได้เวลาตามที่ระบุไว้ ให้ตรวจดูผลที่หลอดทดสอบ สัญลักษณ์ที่ใช้บ่งชี้ว่าคุณตั้งครรภ์หรือไม่นั้นอาจแตกต่างกันไปตามแต่ละยี่ห้อ ฉะนั้นให้อ่านคำแนะนำอีกครั้งถ้าคุณเกิดไม่แน่ใจ ชุดทดสอบการตั้งครรภ์ส่วนใหญ่จะใช้สัญลักษณ์แบบเครื่องหมายบวกและลบ, ใช้การเปลี่ยนสี, หรือใช้คำว่า “ตั้งครรภ์” กับ “ไม่ตั้งครรภ์” แสดงบนหน้าจอดิจิตอล  บางครั้งขีดหรือสัญลักษณ์อาจปรากฏแบบเลือนจางบนหน้าจอ หากเป็นเช่นนี้ คุณยังควรพิจารณาว่าผลทดสอบเป็นบวกเพราะมันแสดงว่าปัสสาวะมีระดับ hCG สูงขึ้น ผลบวกที่เอาเข้าจริงไม่ตั้งครรภ์นั้นพบไม่บ่อยนัก   หากผลที่ออกมาเป็นบวก: คุณควรนัดแพทย์เพื่อให้ตรวจครรภ์อย่างละเอียด ซึ่งมักจะเป็นการตรวจเลือด   หากผลที่ออกมาเป็นลบ: ให้รออีกหนึ่งสัปดาห์และถ้าประจำเดือนยังไม่มา คุณก็ควรทำการทดสอบอีกครั้ง ผลลบที่ผิดพลาดนั้นเกิดขึ้นได้บ่อยมาก โดยเฉพาะหากคุณนับวันไข่ตกผิดและทำการทดสอบเร็วเกินไป นี่จึงเป็นสาเหตุให้ชุดทดสอบการตั้งครรภ์ส่วนใหญ่มีหลอดมาให้สองอัน ถ้าการทดสอบครั้งที่สองได้ผลกลับมาเป็นลบ ให้ไปพบแพทย์เพื่อหาว่ารอบเดือนคุณมีปัญหาหรือมีอาการตั้งครรภ์แล้วหรือไม่
ซื้อชุดทดสอบการตั้งครรภ์. พิจารณาว่าจะทดสอบเมื่อไหร่. อ่านวิธีการใช้ด้วยความระมัดระวัง. เตรียมตัว. เข้าที่, ระวัง, ไป! ใช้ที่หยอดตาดูดปัสสาวะปริมาณเล็กน้อยมาใส่บนหลอดทดสอบ. รอจนได้เวลาตามที่บอกไว้. ตรวจดูผล.
https://www.wikihow.com/Use-a-Home-Pregnancy-Test https://www.wikihow.com/Use-a-Home-Pregnancy-Test
Before Taking the Test Taking the Test